BOGGIS, BUNCE JA BEAN
PAKSU, PÄTKÄ JA LAIHELIINI
NÄÄ KORSTOT PAHANLAISET, VAIK IHAN ERILAISET
OLI ILKEITÄ KOKO TIIMI
Mitä lääkäri sanoi?
Ei mitään. Pieni flunssanpoikanen vain. Sain jotain pillereitä.
Minähän sanoin, että söit vain jotain pilaantunutta.
Valitaanko oikotie vai maisemareitti?
Mennään oikotietä.
Mutta maisemareitti on paljon nätimpi.
-Mennään sitten sitä. -Hienoa.
Se on sitä paitsi vähän nopeampi.
Kiitos.
BERKIN KYYHKYSFARMI
Mikä on kyyhkysenpoika?
Tiedät kyllä. Kai se on kuin pulu.
Mennäänkö hevoshaan reiästä -
vai ratsastuspolkua pitkin?
Hevoshaka on turvallisempi vaihtoehto.
Mutta polkua pitkin pääsemme aivan kyyhkyssuojan viereen.
Hyvä on.
Mitä nyt? Olet jotenkin säikky.
Älä huoli. Olen varastellut lintuja työkseni koko pienen ikäni.
Olet uskomattoman kaunis tänään. Sinä suorastaan hehkut.
Ehkä se johtuu valaistuksesta.
Tule.
-Mikä tuo on? -Mikä?
-Taitaa olla ketunraudat. Katso. -Tule pois sieltä.
Onko se jousiladattu?
Luulen, että jos kyyhkyssuojan ovelle tulee tuosta suunnasta,
tämä pieni vekotin laukaisee... Siirry syrjään, se tipahtaa juuri siihen.
Älä... Lähdetään!
Se tipahti vain suoraan alas.
Ei se ollutkaan jousiladattu.
Olen raskaana.
Hurjaa. Meille tulee pentu.
Hieno uutinen.
Jos olemme elossa...
Jos olemme elossa huomisaamuna, saat luvan etsiä töitä toiselta alalta.
Hyvä on.
KAKSI VUOTTA MYÖHEMMIN (12 KETUNVUOTTA)
KETTU PIIKKIPUSKA 1
HERRA KETUN KERTOMUKSIA KULMILTA
Lukeekohan kolumniani kukaan? Puhuuko kukaan ystäväsi siitä?
Toki. Rabbitin ex-tyttöystävä sanoi,
että hän lukisi sitä, mutta heille ei tule sitä lehteä.
Ash! Liikettä niveliin.
Miksi tulisikaan? Se on roskalehti.
-Olen sairas. -Etkä ole.
-Minulla on lämpöä. -Eikä ole.
-En tahdo mennä. -Vauhtia nyt tai myöhästyt.
Hoidit tuon hienosti.
ASUNTOJA MYYTÄVÄNÄ PUUASUNNOT
Serkkusi Kristofferson saapuu 6. päivä.
Ole hänelle erityisen kiltti, sillä hänellä on nyt rankkaa.
-Missä hän nukkuu? -Sinun huoneessasi.
Ei siellä ole tilaa. Laita hänet isän työhuoneeseen.
Se on varattu isälle.
En halua enää asua maakolossa. Tunnen itseni köyhäksi.
Me olemme köyhiä. Mutta onnellisia.
Miten sen nyt ottaa. Näkymät ovat silti ylempää paremmat.
Olen 7 ihmisvuotta vanha. Isäni kuoli 7 ja puolen vuoden ikäisenä.
En halua enää asua maakolossa. Aion tehdä asialle jotain.
Lähden tästä. Mukavaa päivää, kullanmurut.
Ketut asuvat maakoloissa syystä.
Kyllä ja ei.
Mitä sinulla on ylläsi? Miksi viitta ja lahkeet sukkien sisällä?
Kaipa hän on vain -
erilainen.
Se ei ole minulla myynnissä, joten sillä ei ole väliä minun kannaltani.
MYYTÄVÄNÄ
Siinä hän onkin. Herra Kettu! Tässä se on!
Tässä se puu on! Tulkaa peremmälle. Soitan sinulle takaisin, Bob.
Se on tietysti alkuperäiskunnossa, aito maalattia.
Laadukas kaarna, laattakiviuuni, kuten näette.
Kylie!
Esittelen asuntoa. Sinun ei pitäisi olla täällä.
Paljonko kello on? Anteeksi.
Tämä on Kylie, talonmies. Hän on hieman...
Mitä ämpärissä on?
Näettekö, miltä hänen silmänsä näyttävät? Hei, Kylie!
Mitä? Mutuja vain. Haluatteko maistaa?
Toki. Kiitos.
Tämä ei taida olla mikään ikivihreä? Onko vapaana yhtään mäntyä?
Mäntyjä on teidän budjetillanne vaikea löytää.
Mitä tuolla on?
Mitä teette työksenne, herra Kettu?
Olin ennen lintuvaras, mutta nyt olen sanomalehtimies.
Aivan. Olen nähnyt nimenne.
-Hyvää päivän jatkoa. -Oletteko lähdössä?
Kiitos mudusta, Kylie. Se oli erinomainen.
MÄYRÄ, MAJAVA & MAJAVA (ASIANAJOFIRMA)
Älä osta sitä puuta.
Asuntolainallasi olisi epäedullinen korko,
ja asuinalueenne olisi maan vaarallisin -
sinun lajillesi.
Sinä liioittelet asioita.
Kaunistelen niitä pikemminkin. Kyseessä ovat Boggis, Bunce ja Bean,
tämän laakson kautta aikain ilkeimmät ja rumimmat maajussit.
Niinkö? Kerro lisää heistä.
Hyvä on.
Walt Boggis on kanafarmari. Kenties maailman menestynein sellainen.
Hän painaa yhden sarvikuonon verran.
Hän syö kolme kanaa jokaisen päivän jokaisella aterialla.
Se tekee 12 kanaa päivässä.
Nate Bunce on ankka- ja hanhifarmari.
Hän on suunnilleen isomahaisen lilliputin kokoinen,
ja hänen leukansa jäisi veden alle -
maailman jokaisen uima-altaan matalassa päässä.
Hän syö kotitekoisia donitseja,
joissa on täytteenä muussattua hanhenmaksaa.
Frank Bean on kalkkuna- ja omenafarmari. Hän on kehittänyt molemmista omat lajit.
Hänen ravintoaan on vahva siideri, jota hän valmistaa omenistaan.
Hän on laiha kuin tikku, terävä kuin partaveitsi -
ja hyvinkin pelottavin mies, jota maa päällään kantaa.
Paikalliset ihmislapset laulavat hänestä pelottavaa pilkkalaulua.
Kuuntele.
Boggis, Bunce ja Bean Paksu, pätkä ja laiheliini
Nää korstot pahanlaiset Vaik ihan erilaiset
Oli ilkeitä koko tiimi
Lyhyesti sanottuna en todellakaan suosittele. Se siitä.
Ymmärrän mitä puhut, ja sanasi ovat arvokkaita,
mutta aion sivuuttaa ohjeesi.
Et hiisissä sivuuta.
Jaa, enkö? Alatko hiisiä minulle?
-Hiisitkö minulle? -Älä rupea osoittelemaan.
Älä rupea hiisimään, kun tiedät ettet pärjää.
-Osta se puu. -Hyvä on.
Käänny vasempaan, sitten oikeaan. Laske ne alas. Auta tuota kaveria.
Nosta jaloilla, älä selällä. Älä yritä olla supermies.
Täällä on kaksi virtapiiriä, keltainen ja vihreä. Pitäkää ne erillään.
Kiristäkää tahtia vielä hitusen.
Vähän vielä. Hyvältä näyttää.
Asettakaa lattiaelementti paikoilleen. Sitten seinäosa.
Olkaa varovaisia oksien kanssa. Älkää vahingoittako kaarnaa.
Vau.
Hei.
ALAIKÄINEN ILMAN SAATTAJAA
KRISTOFFERSON-SERKKU SAAPUU
Hän on vähän nuorempi, mutta hiisin paljon isompi.
Se johtuu kai geeneistä. Ash on hentorakenteinen.
Mene.
Katso, isä!
Jaahas.
Hyvä hyppy, Ash. Muista hännän asento.
Maalaat näemmä yhä ukkosmyrskyjä.
Tunnetko itsesi yhä köyhäksi?
En niin paljon.
Kappas! Poika on luonnonlahjakkuus. Olen sanaton.
Hän osaa myös karatea.
KOMMANDOPIPOT 40% ALENNUS
-Pidättekö minua urheilullisena? -Mitä sinä höpötät?
Minä itse ainakin pidän.
Joskus minusta tuntuu, että te ette pidä.
Mitä hän ajaa takaa? Rukoileeko hän?
Tuo taitaa olla joogaa.
Kauanko Kristoffersonin on määrä viipyä meillä?
Kunnes enosi paranee.
Mutta kauanko siinä suunnilleen menee?
Keuhkokuume. Eihän se nyt niin vakavaa ole.
Puhu hiljempaa.
Kuka minä olen?
Kuka, mitenkä? Mitä nyt?
Miksi kettu? Miksei hevonen, kuoriainen tai valkopäämerikotka?
Tarkoitan nyt filosofisessa mielessä.
Kuka minä olen, ja miten kettu voisi olla onnellinen -
ilman kanaloiden ryöstelyä?
En tiedä, mistä sinä puhut, mutta kuulostaa laittomalta.
Laita tämä kommandopipo päähän.
Taidat olla kokoa M. Riisu se äläkä käytä sitä kotipiirissä.
Ja niin se alkaa.
Haittaako sinua, jos siirrän makuualustaani pois junaradan alta?
Jalat koukussa on vaikea nukkua.
Että joillakuilla osaa olla ikävä asenne. Toivottavasti se ei tartu minuun.
Selkärankani on vain...
Nuku missä lystäät.
Ota sinä minun sänkyni. Minä voin ryömiä kirjahyllyn alle.
Ketä kiinnostaa, jos saan tikkuja korviini?
-Anna olla. -Aiotko nyt murjottaa?
Olen tätä myöten täynnä ruikutustasi.
Hyvää yötä.
HERRA KETULLA ON SUUNNITELMA
Tein sitä ammatikseni ja olin siinä hyvä.
Minun piti perhesyistä lopettaa se,
mutta päätin tehdä vielä yhden keikan salaa.
Otan sinut mukaan sihteeriksi ja apuriksi.
Selvä.
Laimea kommentti näin isoon juttuun.
Selvä, kiitos.
Nauhoitan keskustelumme, älä siis kolistele.
Eli lakkaa keinumasta.
Suunnitelma. Vaihe yksi. A-puoli.
Aloitetaan Boggisin ykköskanalasta.
Sitä suojaa vain muutama vanha beagle ja matala kivimuuri.
Pari sanaa beagleista. Älä koskaan katso sitä suoraan silmiin.
Miksen? Eivät ne niin kovia ole.
Yhdellä näistä koirista on vesikauhu, johon sillä on lääkitys.
Mikäli se puree sinua, joudut ottamaan pistoksia mahaan puolen vuoden ajan.
Tätä ei tarvitse edes selittää.
Ole korvat höröllä äläkä keskeytä. Nauhoitan tätä.
Poimin vähän mustikoita ja lisäsin niihin 10 mg voimakasta unilääkettä.
Sillä nukahtaisi gorillakin.
-Miten saamme ne syötettyä? -Beaglet rakastavat mustikoita.
Muista, että ne eivät ole kovin fiksuja, mutta hyvin vainoharhaisia.
Tapa siis kana aina yhdellä puraisulla.
Yhdellä puraisulla, käsitätkö?
Kuunteletko sinä? Katson silmiisi, mutten näe, meneekö mikään perille.
KEMIAN PERUSTEET
Magnesiumia.
-Magnesiumia! -Anteeksi.
Pipetti.
-Pipetti! -Ai, anteeksi.
Kaliumia... Mitä sinä tuijotat?
Voi, ei.
Miksi serkkusi on kuin märkä rätti?
-Kuinka? -Mitä se tarkoittaa?
Sitä, etten tiedä mitä tarkoitit märällä rätillä.
Hän on liian lyhyt, pukeutuu kuin tyttö,
hän on erilainen.
Oletko koulukiusaaja? Alat kuulostaa siltä.
Katso.
Tuhosit juuri koko kokeen.
Magnesium täytyy sammuttaa. Pysy loitolla.
Sinulla on nätit korvat.
Minullako?
Kiitos. Sinulla on nätit pilkut.
Niinkö? Ennen peitin ne, mutta...
-Sinun piti olla minun parini. -Minähän olen.
Etkä ole. Olet epälojaali.
SUUNNITELMAN 1. VAIHE (BOGGISIN KANALA NRO 1)
Siellä on siis muutama beagle, mutta ne hoitelemme.
Emmekö me joskus aikoinaan tehneet niin, kun joku näki suden...
Sudenko? Minkä suden?
Ei mitään. Anna olla.
Tässä on se matala muuri. Se ei ole ongelma.
Mitä hiisiä? Mistä tämä iso aita tuli? Meillä oli suunnitelma.
Mikä tuo salama on?
HENGENVAARA
Aita saattaa siis olla sähköistetty.
Toivottavasti se ei tarkoita ukonilmaa, sillä pelkään niitä.
Katso.
Beaglet rakastavat mustikoita. Suunnitelma toimii taas.
Nyt on edessä kinkkinen kohta.
Toisen meistä on hypättävä piikkilangan yli,
liu'uttava piikkien ali ja avattava aidan salpa.
-Kuka sen tekee? -En minä ainakaan.
Kristofferson tekisi sen kuin vettä vain. Hän on kuin olympiatason...
Miksemme mene tuota kautta? Siellä ei ole esteitä.
Totta, se on parempi reitti.
-Yksi puraisu. -Minä yritän!
Minulla on erilaiset hampaat. Olen opossumi.
Anna tänne.
Se on niin raakaa. Vertakin ja kaikkea.
Seuraa minua.
Mikä oli pakosuunnitelma?
Seuraa taas minua.
Nopeasti!
Anna tänne se!
Käydään ruokakaupassa kotimatkalla.
Tehdään itse hintalaput ja kääritään kanat paperiin,
jotta näyttäisi, että ostimme ne!
Mistä sait tämän kanan?
Kävin kotimatkalla ruokakaupassa.
Sen jalassa on Boggisin maatilan lappu.
Sen on täytynyt karata sieltä, ennen kuin ostin sen.
Tänään Bunce. Hänellä on kylmäsavustamo ja hanhia...
Sinähän sanoit, että yksi viimeinen keikka.
Niin niin. Mutta se on vielä kesken. Se on kolmiosainen.
BUNCEN KYLMÄSAVUSTAMO (SUUNNITELMAN 2. VAIHE)
KAMERA 1: KYLMÄSAVUSTAMO
Pistäkäähän vauhtia.
En ole koskaan pelannut tätä. Miten sitä pelataan?
Eikö joen tuolla puolen pelata iskupalloa?
Ei, me vain juoksemme kilpaa ja pelaamme tammenterhoilla.
Säännöt ovat yksinkertaiset.
Sieppareita on 3, 3 polttajaa, 5 risujuoksijaa ja lyöjä.
Keskimmäinen polttaja sytyttää kävyn ja heittää sen korin yli.
Lyöjä yrittää osua kiven vieressä olevaan seetrikeppiin.
Risujuoksijat juoksevat edestakaisin,
kunnes käpy sammuu, ja tuomari huutaa "maali".
Lopuksi maalit lasketaan yhteen -
ja jaetaan yhdeksällä.
-Ymmärrän. -Menet Ashin tilalle.
Vaihto! Ash, tule vaihtoon! Saat levähtää.
Vaihtoonko?
Mitä? Jaksan kyllä. Anna minun pelata tämä erä loppuun.
Ei käy. Tule pois.
-Edistynkö minä? -Et sinä huonommaksikaan tule.
Uskotko, että voin tulla yhtä hyväksi kuin isäni, jos harjoittelen?
Isäsikö? Hän oli ehkä paras iskupallon pelaaja,
joka koulullamme on koskaan ollut.
KETUNVUODEN ARVOKKAIN PELAAJA K. KETTU
Älä vertaa itseäsi häneen.
Mutta minulla on samoja luontaisia kykyjä, vai mitä?
Sanotaanko niin, että olet edistynyt.
-Maali! -Jakakaa se yhdeksällä!
Oliko tuo muka ensi kerta, kun hän lyö palloa?
Hän on totisesti isäsi veljenpoika.
-Ei hän ole. -Eikö?
-Hän on äitini veljenpoika. -Vai niin.
Mitä tuo tarkoittaa?
Se on kannustukseksi.
Sehän on K.
Henkeä peliin! Sillä lailla!
Me seurustelemme.
Mikä tuo on?
Mikä? Ai, tämäkö?
Ei mikään. Vain joku palkinto, jonka voitin urheilussa.
Minun pitää tehdä kirjanjulkaisujuttu jonkun pesässä -
rinteen tupakkapellolla.
Me pyörähdämme siellä Kylien kanssa. Älä valvo.
Mikä kirja se on?
Jokin muistelmateos. Pyydän sinulle nimmarin.
Ruoka oli taivaallista.
BEANIN SALAINEN SIIDERIKELLARI (SUUNNITELMAN 3. VAIHE)
Näin Beanin siiderikellarin takaovessa pari rikkinäistä kalteria.
-Murtaudummeko Beanin kotiin? -Kellariin.
-Jossa hän asuu? -Ei, vaan säilöö siiderit.
Se on hänen kotinsa alapuolella.
Mistä sinä tupsahdit? Mene tekemään läksyjä.
Haluan mukaan siiderivarkaisiin.
Menemme kirjanjulkaisujuhliin. Älä puhu mistään siideristä,
sillä kukaan ei ole sellaista sanonut. Mene!
Hoidat minut vielä pulaan.
Olet sitä paitsi liian pieni ja holtiton.
Yksi, kaksi, kolme!
On tuolla hiisin penskalla otsaa.
Uskomatonta. Mistä hän tiesi?
Kieliiköhän hän meistä?
Ennen kuin lähdemme, antaisitko jonkin merkin siitä,
että sanomani menee perille?
Siinäkö kaikki? Selvä.
On minulla toinenkin.
-Hyvä, selvisit. Näkikö kukaan? -En usko.
Pue tämä kommandopipo.
Olen mielissäni kutsusta, mutten tiedä, onko tämä soveliasta.
-Miksei? -En halua olla epärehellinen.
Pidä vain suusi kiinni, niin kaikki on hyvin.
-Minäkään en halua häntä mukaan. -Tästä ei äänestetä!
KÄYMISPROSESSI
Susi, jonka kerran näin...
Mitä tuo susihöpinä oikein on? Lopeta se.
KOURU ALAS
Katsokaa tätä omenamehun määrää.
Emme tulleet tänne minkään omenamehun takia.
Se on vahvinta alkoholipitoista siideriä, mitä rahalla saa,
tai mitä voi varastaa.
Se polttelee kurkussa, kiehuu vatsassa -
ja maistuu melkein tismalleen samalta kuin sulatettu kulta.
Tunkeuduitte tänne laittomasti.
Näillä kulmilla siiderivarkaita ei katsota hyvällä.
Olet rupsahtanut, Rotta.
Itse näytät olevan.
VARTIJA
Miksi sinulla on tuo merkki? Mikä se on?
Se on työtäni.
Miten eukkosi jakselee?
Puhutko vaimostani?
Hän oli nuorena yleinen nainen.
Villi ja kevytkenkäinen -
ja suloinen kuin minkkiturkki.
Onko se totta?
Ei tietenkään. Tai siis olihan hänellä elämä. Kuten meillä kaikilla.
Aika oli silloin toinen. Eipäs nyt kaksinaismoralisoida.
-Mutta yleinen nainenko? -Naama umpeen.
Se oli lähellä. Ole varovainen.
Olen varovainen kuin...
Montako pulloa tuon?
En tiedä, vaikka pari.
Eilen joit kolme.
Hyvä on. Tuo kolme.
Ei, kyllä kaksi riittää.
Voi hiisi. Onko hän sokea?
Hänellä voi olla hajataittoa tai jonkin asteen harmaakaihi.
Hän ei näe kovin hyvin.
Mitä minä sanoin? Tenava on luonnonlahjakkuus!
HÄTÄKOKOUS
Mukavaa kun tulitte. Näytätte voivan hyvin.
Mitä kuuluu, Walter? Oletko ollut terveenä?
-Entä Nathan? Onko kaikki hyvin? -Hienosti.
Onko kettuongelmia?
-Vitsailetko? -Kamalia.
-Surkeaa. -Se nauraa meille.
-Nöyryyttävää. -Raivostuttaa.
En halua edes puhua siitä.
Ehkäpä se pitäisi tappaa.
-Se on selvää. -Se on niin ovela.
Aivan. Sehän on hyvin ovela.
Se saattaa olla hieman vaikeaa.
Tiedän, missä se asuu. Väijymme huomenna pensaikossa,
odotamme, kunnes se tulee ulos ja ammumme sen palasiksi.
Miltä se kuulostaisi?
Miksipä ei?
Kirjanjulkaisujuhlatko taas?
En nähnyt sinua siellä pimeässä.
Oli itse asiassa tulipalo. Sain juuri soiton.
Saattaa olla tuhopoltto. Haastattelen palopäällikköä.
Kylie. Puhuuko hän totta?
En halua tähän välikäteen.
Kiitos, Kylie.
Miksi hänellä on kommandopipo?
Hänen korviaan paleli. Ei hän ollut mukanamme. Mene petiin.
Mikäli tapahtuu sitä mitä luulen,
sen on parempi olla tapahtumatta.
AMMUSKELU
Hienosti suojattu. Ensi kerralla...
Kaikki kolme!
Tapa se!
Saimme hännän, mutta emme itse kettua.
Anteeksi, että herätin. Mutta voitko tulla heti tänne ja tuoda -
kolme lapiota, kaksi hakkua, 500 ammusta -
ja pullollisen omenasiideriä?
-Se kasvaa takaisin, eikö niin? -Häntä ei kasva takaisin.
-Eikö? -Paitsi liskoilla.
Häntä ei kasva takaisin. Olen loppuelämäni hännätön.
Mutta se ei ole mitään keuhkokuumeeseen verrattuna.
Hänen isänsä on puoliksi haudassa.
Se on paljon pahempi kuin...
Anteeksi. Menen puoleksi tunniksi meditoimaan.
Sinulla on 29 minuuttia aikaa laatia kunnon anteeksipyyntö.
Minunko pitää pyytää anteeksi?
Hän tuli tänne ja sai heti kommandopipon. Missä minun piponi on?
Miksei minua kohti ammuttu? Koska mielestänne olen huono kaikessa!
Olette ehkä oikeassa, kiitti vaan.
Sanoin, ettei oteta häntä mukaan.
Miksi hiisissä en totellut lakimiestäni?
Hyvä jos saamme tästä puusta puolet siitä mitä itse maksoimme.
En pysty nukkumaan selälläni viikkoihin, ja mahallaan nenäni menee tukkoon.
Miksi hiisissä en totellut lakimiestäni?
Koska et kuuntele ketään.
-Mikä se oli? -Sanoin...
Herää! Meitä kaivetaan ulos täältä!
-He tappavat lapset. -Vain kuolleen ruumiini yli.
-Niin. Olet siinä kuviossa myös vainaa. -En taivu siihen.
-Mitä? -Mitä sinä karjut?
Lopettakaa! Sinä sanot yhtä, hän toista, ja sitten taas toisin päin!
Ymmärrän. Aikaa ei voi hukata. Miksen ajatellut tätä heti?
-Mitä? -Olemme olleet ennenkin ansassa.
Kaivakaa!
YHTÄ KETTUTUNTIA MYÖHEMMIN
Minun on aika pitää kannustuspuhe ja selittää pari seikkaa.
Hyvin kauan sitten...
Voisimmeko puhua hetken kahdestaan?
Täällä on vaikea mennä muualle.
Tule tämän mineraalisuonen toiselle puolelle.
Minulta alkaa mennä hermot.
-Milloin? -Juuri nyt.
Milloin?
Kaksitoista ketunvuotta sitten sinä lupasit -
meidän ollessamme kettuansassa, että jos selviäisimme hengissä,
et enää koskaan varasta yhtään kanaa, kalkkunaa, hanhea, ankkaa -
tai kyyhkynpoikasta.
Minä uskoin sinua. Miksi valehtelit?
Koska olen villieläin.
Olet myös aviomies ja isä!
Yritän kertoa totuuden itsestäni.
Minä vähät välitän sinun totuudestasi.
Tämä tarina on liian ennalta-arvattava.
Niinkö? Miten se loppuu?
Me kaikki kuolemme.
Ellet sinä muutu.
Petey, kipaise Malloyn laitevuokraamoon ja tilaa -
yksi trukki, yksi traktori -
ja järeä kaivinkone pikatoimituksella.
KAUHEAT KAIVINKONEET
Oletko vihainen minulle? Ymmärrän kyllä, jos olet.
En olisi ottanut serkkuasi mukaan, jos olisin tiennyt loukkaavani.
Tein sen vain siksi, koska hän on niin lahjakas. Katso, miten hän kaivaa!
Olen pahoillani, jos...
Laitan nyt hiekkaa korviini.
Nyt on hyvä. En kuule sinua, mutta jatka toki.
Minulla ei muuten ole kirppuja.
Ei minullakaan. Kuka niin on väittänyt?
Sinä olet ilmeisesti sellaista levitellyt. Kirppuja ja täitä.
En ole sanonut niin. Vääristelet sanojani. Mutta otan asiasta vielä selvää.
Emme ehkä koskaan enää näe päivänvaloa,
mutta pidän Agnesista kovasti, ja hänkin kai minusta.
Hienoa. Hän on vapaa. Mitä se minulle kuuluu?
Miksi sitten olet päättänyt...
-Voinko kysyä yhden asian? -Saat.
Mitä itua on istua lattialla jalat solmussa -
ja puhua itsekseen tunnin ja kolme varttia? Se on outoa.
Aloin isäni kanssa meditoida, kun...
Hienoa, mutta eiköhän se tee enemmän hallaa maineellesi -
kuin että jos sinulla olisi kirppuja.
Mutta ei ole. Eikä täitä.
Joku niistä maajusseista on varmaan teettänyt hännästäni kravatin.
Olet vainoharhainen.
Korjatkaa, mikäli olen väärässä,
mutta olette siis tuhonneet maiseman, mutta kettu on yhä pakosalla.
Katso isän kravattia.
Mitä te etevät farmarit aiotte nyt tehdä?
Voin kertoa sen teille.
Emme aio päästää sitä menemään.
Pysykää loitolla.
Kiinni!
Montako miestä farmillasi työskentelee?
-35. -Entä Buncella?
-36. -Minulla on 37.
Nolla muistiin, jaettuna kahdella...
Se tekee yhteensä 108.
Petey, lopeta se mitä teetkin ja kokoa kaikki 108 työntekijäämme.
Näännytetään ne ja tapetaan sitten. Aloitetaan -
vartin päästä.
PIIRITYS ALKAA
Arviolta 108 tarkka-ampujaa on asemissa tuhotun ketunpesän ympärillä.
Kaikki paikalliset eläimet näyttävät olevan ansassa maan alla -
täysin ilman muonaa.
Jos minulla olisi kristallipallo, ennustaisin tälle synkkää loppua.
Jäämme paikan päälle seuraamaan, miten tilanne tästä kehittyy.
Tästä tulee vielä kaikille hiidenmoinen tilanne.
KOLME PÄIVÄÄ MYÖHEMMIN (2 1/2 KETUNVIIKKOA)
Kauanko kettu pärjää ilman ruokaa ja vettä?
Voin puhua vain opossumien puolesta, mutta itse en kestä kuin pari tuntia,
ennen kuin nestehukka vaivaa ja meinaan kuolla nälkään.
Mikä tuo on?
-Isä. -Olkaa aivan hiljaa.
Pelästytit meidät pahanpäiväisesti!
Sinun takiasi moni hyvä eläin kuolee!
Olemme kaivaneet kolme päivää. Puolet metsästä on tuhottu.
Kukaan ei pääse pois. Vaimoni kyyhöttää piikivikaivoksen pohjalla -
ilman ruokaa ja vettä 27 pikkuisen kanssa!
Haluan nähdä edes vähän auringonvaloa.
Olet yöeläin. Silmäsi tuskin edes aukeavat päiväsaikaan.
Olen kyllästynyt kiertelyysi! Meillä on oikeuksia!
Emme pidä sinusta ja vihaamme isääsi.
Otat nyt multaa suuhun, pureskelet sitä ja nielet sen.
-En suostu syömään multaa. -Totta hiisissä suostut.
Älä tee noin.
Miksi riisuit kenkäsi?
Ettei nenäsi murru, kun potkaisen sitä.
Pystyn puolustamaan itseäni.
Etkä pysty.
Farmarit eivät lopeta, ennen kuin koko perheesi on tapettu,
suolistettu ja silmät kaivettu päästä.
Tämä käy liian henkilökohtaiseksi.
Hetkinen.
Minulla on ajatus.
-Mikä? -Se voisi toimia.
-Kerro. -Se voi pelastaa henkemme.
Kerro se jo!
Hyvä on. Yritetään sitä.
Mene piikivikaivokseen, kerro rouva Mäyrälle ja muille, että pian tulee apua.
Tuleeko?
Toivon totisesti niin.
Tiedän millaista on tuntea itsensä -
erilaiseksi.
En minä ole erilainen.
Vai olenko?
Me kaikki olemme. Hän varsinkin.
Mutta siinä on jotain hienoa, vai mitä?
Ei minulle. Olisin mieluummin urheilija.
Hyvät herrat, nyt meidän on kaivettava hyvin erityiseen suuntaan.
Meidän täytyy kuunnella vaistoamme.
Aloittakaa.
YHTÄ IHMISTUNTIA MYÖHEMMIN
Tulkaa. Ette usko... Tulkaa!
Osuin täsmälleen oikeaan paikkaan. Eikö ole mahtavaa?
Pienestä ketusta laulan Teille tarinan hauskan
Hei diddil dii, daddal daa Doddol doo, duudul dum
Se fiksu pikku kettu oli tyylikäs heppu
Zippi zii, zappi zaa Jappi joo, guugul gum
Kun lapset nälästä räytyi Sen ruokaa etsiä täytyi
Oli pakko varastaa ja huijata Narrata ja puijata
Duudul dum, diddil dii Duddul, duudul dum
Zippi zoo, zippi zei Zippi zappi zuppi zii
Duu daa Duu daa dei!
Teillepä kerron niin että
Laakson takana asui kolme junttia Boggis, Bunce ja Bean
Nää kolme hullua ketkua Ajoi takaa pikku kettua
Ampui kohti häntää Vähän lyhyenläntää
Mut korea pikku kettu Olikin fiksu heppu
Ja kaivoi kuin villi myyrä
Nyt nuo kolme junttia istuu
Mis oli ennen kukkula Vaan nyt ei edes mukkulaa
Ja laulaa diddel dii, daddel daa Doddel doo, duudul dum
Ja yhä vielä ne istuu siellä
Laulaen zippi zii, zappi zaa, joppi joo...
Mitä sinä laulat?
Keksin sitä mukaa, kun lauloin.
Surkean laulun kyhäsit, Petey!
MÄYRÄN PIIKIVIKAIVOS (PAKOLAISLEIRI)
Veimme kaikki mitä saimme!
Veivätkö ne kaiken?
Soitan takaisin.
-Ne voivat olla missä vain. -Kaivaa jalkojemme alla.
-Olemme vain pahentaneet asiaa. -Olisi pitänyt pysyä erossa tästä.
Minulla on ajatus.
Ei vieläkään kenttää. Onko kellään?
Ei ole, mutta sen kanssa on ollut muutenkin ongelmia.
Tehkää ankasta rapeaa! Hidastakaa kanojen kanssa.
Missä omenat ovat? Pilkkokaa ne ja heittäkää pataan.
Sen täytyy olla sinulle henkisesti hyvin rankkaa.
Ei maailma siihen lopu.
Mutta miten nöyryyttävää on, kun koko häntä ammutaan irti...
Vaihdetaanko puheenaihetta?
-Se on oikein hyvää. -Hei.
Sanovat sinua luonnonlahjakkuudeksi. Onko näin?
Vastaa.
-On kai se. -Oikein.
Mene pois, Agnes. Haluan puhua Kristoffersonin kanssa.
-Hetkinen. Hän... -Ei se haittaa.
Sain juuri aivan loistavan idean.
Mutten pysty siihen yksin.
-Ei kiinnosta. -Kuuntele.
Ei, kiitos. Ketut sinun puoleltasi sukua ottavat turhia riskejä.
Vain siksi, että heillä on sisua. Niin on meilläkin.
-Olinko ilkeä Agnesia kohtaan? -Olit.
Minun täytyy sanoa hänelle jotain. Sanon kohta.
-Mikä se idea on? -Lyhyestikö?
Varastamme isän hännän takaisin.
-Selvä, pomo. -Antaa mennä.
BEANIN ALKOHOLIPITOINEN SIIDERI
Vaadittiin melkein katastrofi, jotta viimein vastasitte kutsuuni -
tulla kaivokseen illalliselle.
Ehkäpä kutsuni katosi postissa.
Tietääkö kukaan, mistä hän puhuu?
Ei, Clive on oikeassa. Kaikella vakavuudella, anteeksi.
Saamme kiittää kolmea farmaria yhdestä asiasta.
Muistutuksesta olla kiitollisia ja huomaavaisia toisillemme.
Sanon sen uudestaan, huomaavaisia.
-En tunne olevani turvassa -Emme me olekaan.
Laita kommandopipo päähän.
Minulla ei ole sellaista, mutta tein itse putkisukasta.
-Näytämme hyvältä. -Totta.
Missä säilyttäisit häntää, jos keräilisit niitä?
-Ripustaisin ehkä takanreunukselle. -Aivan. Itse asiassa...
Mikä tuo haju on?
Oletko maistanut rouva Beanin kuuluisia inkivääri-omenakeksejä?
Mitä kuuluu?
Miten lämpimiä.
Arvasimme väärin. Se ei ole takanreunuksella.
Kravatti.
-Mentiin. -Odota.
-Kaksi vielä. -Hän on tuolla.
Ei hän näe.
Katsokaa toisianne. Tässä me nyt olemme.
Olen juonut jo liikaa ja heittäydyn tunteikkaaksi -
mutta sanon silti jotain,
mitä kukaan ei halua myöntää, mutta mikä on ehkä totta.
Me löimme ne maajussit -
ja nyt syömme voitonriemuisesti heidän kanojaan,
ankkojaan, kalkkunoitaan, heidän hanhenmaksapasteijaansa...
-Mihin pojat menivät? -Mitä?
-Ash! Kristofferson! -Pojat!
Se oli mieletöntä. En saata uskoa tätä.
Häivytään täältä! Mennään! Missä me olemme?
Kristofferson?
Mitä minä kuulen? Mitä tapahtuu? Olenko yhä vainoharhainen?
Siideriä.
Mitä tapahtui? Se liittyi siideriin. Se oli vaarallista. Kävikö pahasti?
Kaikille kävi pahasti! Koko piikivikaivokseni tuhoutui!
Omenamehutulva.
Lasketaan päät. Ottakaa pari. Mihin pojat menivät?
Ash! Kristofferson! Ash!
Olen täällä!
-Kuka parisi on? -Kristofferson.
-Missä hän on? -En tiedä.
-Miksi et? -Kadotin hänet.
-Miten niin kadotit? -Olimme keittiössä etsimässä kravattia.
-Mistä sinä puhut? -Se oli minun vikani.
Voi ei. Mistä sait tuon keksin -
ja miksi sinulla on itse tehty kommandopipo?
Lähdimme hakemaan häntääsi takaisin.
Kristofferson!
Käärikää tämä pieni rakki paperiin -
ja laittakaa se reiälliseen laatikkoon.
Viemäristä on yksi tie ulos, mutta huoltoluukku on kiinni -
ja sen päälle on pysäköity auto.
Olemme siis pysyvästi jumissa täällä.
Vieläkö uskot, että löimme heidät?
Mäyrä on oikeassa. Farmarit eivät luovuta ennen kuin saavat minut.
En olisi saanut valehdella päin naamaasi ja alkaa salaa varastella kanoja.
En olisi saanut yrittää nolata niitä farmareita.
Nautin siitä, mutta se oli väärin. Nyt jäljellä on vain yksi keino.
Jos antaudun ja annan heidän tappaa minut,
täyttää ja ripustaa minut seinälleen...
-Et tee mitään sellaista. -Ehkä muut saisivat elää.
Miksi sinun piti hankkia meidät tällaiseen pulaan?
En tiedä, mutta minulla on yksi teoria.
Haluan, että minua pidetään mahtavimpana,
kekseliäänä kettuna.
Jos kaikki eivät ajattele niin,
en tunne itseäni arvokkaaksi.
Ketut liehittelevät mielellään vaaran kanssa ja jahtaavat saalista.
Olen hyvä siinä.
Pohjimmiltani olen vain...
Tiedän. Olemme villieläimiä.
Taisimme aina ollakin.
Jos saisin tehdä kaiken uudestaan, en koskaan pettäisi sinua.
Se oli yhdessä aina hauskempaa.
-Rakastan sinua, Felicity. -Niin minäkin sinua.
Mutta minun ei olisi pitänyt naida sinua.
Olenko kertonut miten kuulin, että meille tulee pentu?
-Kettuansassa. -Aivan.
-Olimme vaarassa, ja äitisi... -Kertoi odottavansa.
Saanko minä kertoa?
En tiennyt, miten pääsisimme pinteestä. Sitten keksin.
Mitä ketut tekevät paremmin kuin muut?
-Kaivavat. -Varastat repliikkini.
-Jatka vain. -Niinpä kaivoimme.
Koko ajan, kun iskin tassua hiekkaan ja kaivoin multaa ja kiviä,
ja kun äitisi kaivoi vieressäni,
mietin vain, millainen siitä pojasta tulisi.
-Tai tytöstä. -Niin.
Silloin emme vielä tienneet.
Onneksi se olit sinä.
Ei se ollut sinun vikasi, vaan minun.
KATUTASO
Hei sitten.
Meidän kannattaa jakautua tietyn kokoisiin ryhmiin -
ja ryhtyä johonkin toimiin, vai mitä?
Saisinko lasin vettä?
Anteeksi!
Kristofferson! Hei. Kuuletko meitä?
Kristofferson!
He nappasivat hänet.
Haluavat vaihtaa hänet isäukkoon.
Miksi kirjaimet on leikelty lehdistä?
Ettemme tunnistaisi heitä. Miksi tässä sitten on allekirjoitukset?
Sitä paitsi tiesimme muutenkin jo keitä he ovat.
"Herra Kettu, poikasi on meillä. Jos haluat nähdä hänet elävänä..."
Nappasitte väärän ketun!
Minä olen hänen poikansa.
Huomaan yhdennäköisyyden.
Mikä se oli?
Isä!
Lopeta!
Kappas tyttöä.
Olet vielä mukavan näköinen lyyli.
Flirttaileeko minulle joku mielipuoli rotta?
Ash!
Päästä minut!
Anteeksi. Saanko keskeyttää?
Poika on lukittu omenahäkkiin -
asekaapin päälle Beanin lisärakennuksen ullakolla.
Olisitko kertonut, ellen olisi ensin tappanut sinua?
En ikinä.
Kaikki ne hukatut vuodet. Mitä sinä oikein etsit?
Se yrittää sanoa jotain.
Siideriä.
Olepas hyvä. Mukillinen Beanin hienoa siideriä.
Kuin sulatettua kultaa.
-Se hyvitti tekonsa. -Niin hyvitti.
Mutta silti se on vain yksi kuollut rotta -
roskaämpärissä kiinalaisen ravintolan takana.
-Hän sekosi. -Niin teki.
Itsemurhatehtäväni on peruttu.
Korvaamme sen kaikki-tai-ei-mitään-operaatiolla.
KAIKKI-TAI-EI-MITÄÄN-OPERAATIO
Olen melkein iloinen, että tulva tuli ja keskeytti meidät,
sillä en pitänyt maljapuheestani. Aloitan alusta.
Kun katson teitä tässä pöydässä näiden herkkujen äärellä,
näen kaksi upeaa lakimiestä,
taitavan lastenlääkärin, upean keittiömestarin,
taidokkaan kiinteistövälittäjän, erinomaisen räätälin ja kirjanpitäjän,
lahjakkaan muusikon, varsin hyvän mutukalastajan -
ja ehkäpä tämän hetken parhaan maisemamaalarin.
Ehkä joku teistä jopa joskus lukee kolumniani.
Epäilen.
Näen myös huoneen täydeltä villieläimiä.
Aitoja ja lahjakkaita villieläimiä.
Joilla on tieteelliset nimet latinaksi, jotka kertovat jotain DNA:stamme.
Jokaisella on vahvuutensa ja heikkoutensa lajinsa mukaisesti.
Juuri nämä meidän välisemme erot -
voivat olla avain sukulaispoikani pelastamiseksi -
ja mahdollisuus minulle hyvittää teille tämä hullunmylly.
Tuli vain mieleeni. Kiitos kun kuuntelitte. Kippis kaikille.
Nyt syödään!
Mitä? Minä vain näyttelin mukana.
Tuletteko mukaani?
Minä tulen.
-Kyllä kai. -Kiitos.
Suunnitellaan. Kuka osaa pikakirjoitusta? Hienoa.
Linda, Lutra lutra. Onko sinulla paperia? No niin.
-Myyrä, Talpa europea. Mitä sinä osaat? -Näen pimeässä.
-Uskomatonta. Se on hyödyllinen taito. -Kirjattu.
-Jänis, Oryctolagus cuniculus. -Olen nopea.
-Varmasti. Linda? -Kirjattu.
-Majava, Castor fiber. -Puren puun poikki.
-Mahtavaa! Linda! -Kirjattu.
-Mäyrä, Meles meles! -Purkuekspertti.
-Mitä? Mistä lähtien? -Räjäytykset, liekit, palavat jutut!
-Purkuekspertti. Selvä. Linda? -Kirjattu.
-Näätä, Mustela nivalis! -Lakkaa karjumasta!
Ash, pistä nämä pienet järjestykseen -
ja kokoa keittiötiimi putsaamaan viemäreitä.
Se tekee hyvää moraalille.
-Selvä. Mikä on keittiötiimi? -Ehkä se tarkoittaa talonmiestä.
Minäkin olen täällä. Haluan mukaan. Haluan taistella.
Hienoa. Microtus pennsylvanicus.
En saanut vielä hommia tai latinankielistä nimeä. Mitä minä osaan?
Kuulehan, Kylie. Olet mielettömän mukava kaveri.
Sinun tehtäväsi on olla tavoitettavissa.
En tiedä latinankielistä nimeäsi. Opossumeja ei ehkä ollut silloin.
Se on ällistyttävä! Missä olemme?
-Tässä. -Tee siihen ruksi.
Rakkaat maajussit, Boggis, Bunce ja Bean:
Minulla ei ole muuta vaihtoehtoa kuin suostua ehtoihinne.
Siirtäkää auto huoltoluukun päältä -
syöksytorven alta suutarin kohdalla -
ja tulkaa tapaamaan minua sinne klo 10. Antaudun teille -
poikani vapauttamista vastaan. Sydämellisesti, herra Kettu.
Miksi kirjaimet on leikelty lehdistä?
En tiedä, mutta itse teit samoin.
En luota siihen tyyppiin. Järjestäkää väijytys.
Synkronisoikaa kellot. Kello on nyt 9.45.
Pukekaa nämä kommandopipot.
SUUNNITELMA "B"
SUUTARI FERGUSON
NAGIN PARTURI
SWEETINGSIN LEIPOMO
HARRISONIN MATKATOIMISTO
ST. JOHNIN PESULA
Toitteko pojan?
Totta kai. Sano jotain.
Anteeksi!
Tuo ei kuulosta häneltä. Huono imitaatio.
Mitä hiisiä se polttaa?
Siinäkö kaikki temppusi, herra Kettu?
On epäselvää, ovatko nämä...
28 männynkäpyä ammuttu, 22 kohteeseen osuttu.
Syöttivaihe, mene.
Selvä. Domino Santo, yksi, kaksi, kolme.
Isä on tulessa!
-Sinun vuoro, kettu. -Olemme valmiina.
-Aion hakea hänet. -Tiedän, että onnistut.
Tulta!
Pelkäätkö susia?
En. Minulla on vain kammo niitä kohtaan.
-Minulla on sama juttu ukkosen kanssa. -Miksi? Se on tyhmää.
Minä taas en pidä neuloista.
Mistä sinä tulitkaan? Miten sinä sivuvaunuun tulit?
Taidan menettää järkeni.
Näen ketun ja pienemmän ketun ajamassa moottoripyörällä.
Lisäksi kyydissä näyttää olevan opossumi.
He menevät kohti pohjoista.
Onko sillä mitään merkitystä?
Red, tässä on Franklin Bean.
Käänny takaisin ja tule hakemaan meidät heti.
BEANIN LISÄRAKENNUS
No niin.
-Onko sinulla luottokorttia? -Toki.
Tätä juuri tarkoitin. Olet siinä hyvä että olet tavoitettavissa.
Titanium-kortti? Miten hiisissä onnistuit tämän saamaan?
Maksan laskuni ajallaan. Minulla on aina ollut luottoa.
-Tulkaa. -Hetkinen.
Mitä sinä teet? Mikä tuo vihellys ja maiskaus on?
Mitä tarkoitat? Se on tavaramerkkini.
-Anna mustikka. -Mitä?
-Mustikka. -Et puhunut mitään...
Unohditko mustikat? Sanoin niistä! Kirjoitin sen käpälääsi!
Se lukee kyllä kämmenessäsi.
MUSTIKAT
-Mitä tuo valkoinen sen suun ympärillä on? -Se taitaa syödä saippuaa.
LÄÄKE KROONISEEN VESIKAUHUUN
-Se ei ole saippuaa. -Miksi sillä on kuplia...
Sillä on vesikauhu. Olen kuullut tästä beaglesta.
Menkää te edeltä, niin minä hämään sitä.
Mahdun siitä läpi.
-Tiedätkö miksi? -No, miksi?
Koska olen pieni.
Anna se kengännauha.
Minä täällä. Tulin pelastamaan sinut.
-En tiedä, miten suhtaudun siihen. -Ei ihme.
Voitko opettaa minulle nopeasti vähän karatea?
Seiso näin.
Ota hyvä tasapaino.
Sulje silmät. Olet kevyempi kuin leipäviipale.
Silmissäsi on tiettyä lempeyttä.
Niin taitaa olla.
Käydäänpä läpi pari ketteryysasiaa: hyppy, pyörähdys, laskeutuminen.
Olet hyvä poika. Vähän yksinäinen, mutta kiltti.
Onko nimesi Spitz? Saksalainen, eikö niin?
Syklonilyönnin alkeisversio.
Aloita täydestä vauhdista, mitä minä en voi täällä tehdä.
Kun saavutat iskun kohteen,
nojaa ja työnnä kohti kosketuspintaa, tassu avoinna ja suorana.
Vedä se sitten heti pois. Kaikki on kiinni siitä.
Tassun poisvedosta tulee iskun voima.
Ymmärrän.
Minä vain isken tämän tästä irti.
Hän aikoo tehdä sen.
Olet niin kiltti...
Hänhän sanoi, ettei beaglea saa koskaan katsoa silmiin.
-Katkaisitko sen? -Voi ei.
Kristofferson.
Kaikki kunnossa.
-Ei hätää. -Anteeksi.
Ei se mitään. Yritit vain avata sen häkin.
Ei, vaan anteeksi...
Ai siitä aiemmasta. Olit sen velkaa, muttet pyytänyt.
Olen äkäinen ja nousin aamulla väärällä jalalla sängystä.
Olen kai sitten erilainen.
Mutta se ei toistu.
Olen pahoillani.
Ei sekään mitään.
Heitä minulle kengännauha.
Oletko kunnossa?
Hänellä on se yllään.
Kaivinkoneesi repivät puuni, väkesi jahtasi perhettäni,
asemiehesi sieppasivat sukulaispoikani, rottasi solvasi vaimoani -
ja sinä ammuit minulta hännän.
En lähde täältä ilman tuota kravattia.
Tappakaa se!
Meidän pitäisi oikeastaan lähteä. Mihin pysäköin?
Painan vähemmän kuin leipäviipale.
-Mitä? -Tulen kohta.
Ash!
Pidättele sieppaajia, väistä polttajia, hyppää korin yli -
ja kaada seetrikeppi kiven päältä!
Maali!
Se oli puhdasta villieläimen raivoa. Olet todellinen atleetti.
Pue tämä kommandopipo.
Lasit.
Aiotko...
Pyhä hiisi sentään!
Tuo tikkaat, Petey.
Valmiina!
Sieppasin juuri purkilla radiosignaalin,
ja he ovat matkalla kotiin!
-Älkää kääntykö katsomaan. -Mitä?
Mistä hän tuli?
Mistä sinä tulit?
Mitä sinä täällä teet?
Canis lupus.
Vulpes vulpes.
Hän ei taida puhua englantia tai latinaa.
Kysyin, onkohan talvesta tulossa ankara.
Hän ei tunnu tietävän.
Minulla on susikammo!
Miten kaunis olento. Toivottakaa hänelle onnea.
-Onnea, susi. -Onnea matkaan.
KOLME PÄIVÄÄ MYÖHEMMIN (2 1/2 KETUNVIIKKOA)
Nämä kolme, tämän toimittajan mielestä pakkomielteistä farmaria -
ovat yhä varmoja, että tämä kettu lopulta ilmestyy. Miksi?
-Ne eivät elä viemärissä. -Ne ovat pakolaisia.
-Niillä ei ole muuta syötävää kuin... -Jätettä!
Eikä sitäkään paljon.
Kiitoksia, farmarit. Minä olen Dan Peabody.
-Mikä hänellä on? -Rauhaset ovat vähän turvoksissa.
-Onko se vakavaa? -Ei. Toivottavasti emme menetä niitä.
Menetä rauhasia?
-Minulla on nälkä. -Ota vähän vettä.
-Yritämme elää yksinkertaisesti. -Tykkään tapetista.
Ensi kertaa olen juhlissa, joissa ei tarjoilla mitään.
SAALISTAMASSA KEKSELIÄÄN KETUN KANSSA
Kullannuput.
-Mihin me menemme? -Kukaan ei tiedä.
Olimme juuri meditoimassa.
Katsokaa mihin astutte. Mihin tämä johtaa?
Voi ei. Se on likainen.
-Ottakaa hyvä ote. -Tämän on paras olla vaivan arvoista.
Taidan nähdä valonkajastuksen. Mikä tuo on, luukkuko?
Olet surkea näyttelijä.
Haistatteko te jotain. Onko se freonia?
Avaan tämän luukun ja katson mitä toisella puolella on.
Tuskin mitään muuta kuin lisää viemäriä.
-Olisipa yllätys, jos... -Avaa se.
Katsokaa, täällä on valtava, upea, jättimäinen supermarketti.
Ja se menee viikonloppuna aikaisin kiinni.
Mahtavaa.
Olet todellakin niin sanotusti kekseliäs kettu.
Yritän olla. Ottakaa niin paljon, että kaikille riittää.
Muistakaa, jänikset ovat kasvissyöjiä ja mäyrä tuskin syö saksanpähkinöitä.
Nyt kun Kristofferin isän keuhkokuume alkaa helpottaa,
hän pääsee pian kotiin.
Hän soitti minulle sairaalasta ja sanoi, että oli jutellut näädän kanssa -
kiinteistömahdollisuuksista viemäristössämme.
Niinkö? Nyt on ostajan markkinat.
Nyt käsitän. Onko tuo sinun tavaramerkkisi?
-Olen taas raskaana. -Vau.
Taidamme molemmat hehkua.
Pidä toinen puhe, isä.
Hyvä on...
HANHIRAKSUJA Mietitäänpä...
No niin.
PUHDISTUSAINETTA
Sanotaan, että ketut ovat hieman allergisia linoleumille.
Mutta se tuntuu kivalta tassua vasten. Kokeilkaa.
Sanotaan, että häntäni täytyy kuivapesettää kahdesti kuussa.
Mutta nyt sen saa irrotettua.
Näettekö?
Sanotaan, että puumme ei ehkä kasva takaisin. Mutta jokin joskus kasvaa.
Nämä raksut on tehty synteettisestä hanhesta -
ja nämä kyyhkynpoikamurut keinotekoisesta kyyhkynpojasta.
Jopa nämä omenat näyttävät epäaidoilta. Mutta onhan niissä sentään tähtiä.
Haluan sanoa sitä, että saamme tänään syödä ja saamme syödä yhdessä.
Ja jopa tässä ei niin imartelevassa valossa -
olette ehdottomasti 5,5 upeinta villieläintä,
jotka olen koskaan tavannut.
Kohottakaamme laatikkomme.
Selviytymisen kunniaksi.
Miten se meni?
Se oli hyvä puhe.
BOGGIS, BUNCE JA BEAN KANSAINVÄLINEN SUPERMARKETTI
Tekstitys: Päivi Vuoriaro